# V2292 del Serpentari

V2292 del Serpentari (V2292 Ophiuchi) és un estel variable de magnitud aparent mitjana +6,64. Enquadrada a la constel·lació del Serpentari, s'hi localitza 1,10º al sud de 21 del Serpentari, pràcticament sobre l'equador celeste. S'hi troba a 55 anys llum de distància del sistema solar.
V2292 del Serpentari és una nana groga de tipus espectral G8V o G8.5V, que correspon a un estrella de la seqüència principal una mica més freda i menys lluminosa que el nostre Sol. La seva temperatura superficial és de 5.420 - 5.450 K i la seva lluminositat equival al 56% de la lluminositat solar. Té un radi de 0,85 radis solars i, amb una velocitat de rotació d'almenys 3,8 km/s, completa un gir sobre si mateixa cada 11,43 dies. També és menys massiva que el Sol, i la seva massa és 0,90 masses solars. Encara que en general la seva edat es xifra entorn dels 3.900 - 4.200 milions d'anys, atenent a la girocronologia —mètode que avalua l'edat en funció de la velocitat de rotació estel·lar—, podria tenir una edat notablement inferior de 587 ± 75 milions d'anys. Presenta activitat cromosfèrica i està catalogada com a estel variable BY Draconis, l'amplitud de la seva variació és de 0,04 magnituds.
V2292 del Serpentari té una metal·licitat molt semblant a la del Sol. L'abundància relativa de diversos elements avaluats —ferro, silici i calci, entre d'altres— és comparable a la solar i únicament el nivell de bari sembla ser una mica més alt que en el nostre estel ([Ba/H] = +0,19).

## Referències

* ↑ Christopher J. Corbally «Contributions to the Nearby Stars (NStars) Project: Spectroscopy of Stars Earlier than M0 within 40 pc--The Southern Sample» (en anglès). Astronomical Journal, 1, 02-06-2006, pàg. 161–170. DOI: 10.1086/504637.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Caroline Soubiran «Vertical distribution of Galactic disk stars. IV. AMR and AVR from clump giants» (en anglès). Astronomy and Astrophysics, 1, 3-2008, pàg. 91–101. DOI: 10.1051/0004-6361:20078788.
* ↑ Afirmat a: SIMBAD.
* 1 2 3 Jason Wright «The California Legacy Survey. I. A Catalog of 178 Planets from Precision Radial Velocity Monitoring of 719 Nearby Stars over Three Decades» (en anglès). The Astrophysical Journal Supplement Series, 1, 7-2021, pàg. 8. DOI: 10.3847/1538-4365/ABE23C.
* ↑ «Abundances in the Local Region II: F, G, and K Dwarfs and Subgiants». Astronomical Journal, 1, 21-12-2016. DOI: 10.3847/1538-3881/153/1/21.
* ↑ Caroline Soubiran «Gaia Data Release 2. The catalogue of radial velocity standard stars» (en anglès). Astronomy and Astrophysics, 8-2018. DOI: 10.1051/0004-6361/201832795.
* 1 2 «GJ 566 A - Star in double system» (en anglès). SIMBAD (Centre de Dades astronòmiques d'Estrasburg). [Consulta: 9 juny 2021].
* ↑ Santos, N. C.; Gomes da Silva, J.; Lovis, C.; Melo, C. «Do stellar magnetic cycles influence the measurement of precise radial velocities?». Astronomy and Astrophysics, 511, 2010. A54.
* ↑ Holmberg, J.; Nordström, B.; Andersen, J. «The Geneva-Copenhagen survey of the solar neighbourhood. III. Improved distances, ages, and kinematics». Astronomy and Astrophysics, 501, 3, 2009. pp. 941-947 (Taula consultada en CDS).
* ↑ Valenti, Jeff A.; Fischer, Debra A. «Spectroscopic Properties of Cool Stars (SPOCS). I. 1040 F, G, and K Dwarfs from Keck, Lick, and AAT Planet Search Programs». The Astrophysical Journal Supplement Series, 159, 1, 2005. pp. 141-166.
* ↑ Takeda, Genya; Ford, Eric B.; Sills, Alison; Rasio, Frederic A.; Fischer, Debra A.; Valenti, Jeff A. «Structure and Evolution of Nearby Stars with Planets. II. Physical Properties of ~1000 Cool Stars from the SPOCS Catalog». The Astrophysical Journal Supplement Series, 168, 2, 2007. pp. 297-318.
* ↑ Gonzalez, G.; Carlson, M. K.; Tobin, R. W. «Parent stars of extrasolar planets - X. Lithium abundances and v sini revisited». Monthly Notices of the Royal Astronomical Society, 403, 3, 2010. pp. 1368-1380.
* ↑ Barnes, Sydney A. «Ages for Illustrative Field Stars Using Gyrochronology: Viability, Limitations, and Errors». The Astrophysical Journal, 669, 2, 2007. pp. 1167-1189.
* ↑ «V2292 Ophiuchi» (en anglès). VizieR - Catàleg General d'Estrelles Variables. [Consulta: 9 juny 2021].
* ↑ Bensby, T.; Feltzing, S. «The origin and chemical evolution of carbon in the Galactic thin and thick discs*». Monthly Notices of the Royal Astronomical Society, 367, 3, 2006. pp. 1181-1193.